Furuhettebladbille

Furuhettebladbille (Cryptocephalus pini) er en bille som tilhører familiegruppen bladbiller (Chrysomelidae). Den er utbredt i det nordlige Europa, østover til Sibir.

Furuhettebladbille er mellom 3,5-5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har et lyst brunlig hode, halsskjold (pronotum) og dekkvinger. Dekkvingene har uregelmessig punktur, ikke ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er lyst gulbrune. 

Den lever på nålene på furutrær. Både larvene og de voksne (imago) billene lever av å spise av næringsplanten.

Furuhettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Furuhettebladbille Cryptocephalus pini –  www.biol.uni.wroc.pl
 Furuhettebladbille Cryptocephalus pini - Fauna Europaea
 Norsk Entomologisk forening

Bladbiller